Decemviri legibus scribundis

Decemviri legibus scribundis fuerunt consilium ad iura rei publicae Romanae describenda annis 451 et 450 a.C.n. electum. Decemviri consulti sunt, quia plebs instituerat secessionem facere, donec leges scriptae fuissent. Ita Decemviri creaverunt leges XII Tabularum.

 Quare electi sunt 
Ab initio rei publicae saepe certamina ordinum plebis et patriciorum erant. Neque cum ab anno 494 a.C.n. tribuni plebis electi essent, cives pace certa frui potuerunt. Itaque senatus populusque decrevit, ut decemviri leges et iura ordinum describerent. 

 Primum Collegium 
Anno 451 decem viri patricii ordinis electi sunt, qui etiam in loco consulum summum imperium habuerunt:
 Appius Claudius Ap.f. Crassus Inregillensis Sabinus
 Aulus Manlius Cn.f. Vulso
 Titus Genucius L.f. Augurinus
 Servius Sulpicius Camerinus Cornutus
 Titus Veturius T.f. Geminus Cicurinus
 Publius Curiatius Fistus Trigeminus
 Publius Sestius Q.f. Capitolinus Vaticanus
 Titus Romilius T.f. Rocus Vaticanus
 Gaius Iulius C.f. Iullus
 Spurius Postumius A.f. Albus Regillensis 
Hi decem tabulas legum descripserunt.

 Secundum Collegium 
Cum plebeii plures leges postularent, anno 450 a.C.n. secundum collegium electum est. Nunc et plebeii inter decemviros fuerunt:
 Appius Claudius Ap.f. Crassus Inregillensis Sabinus II
 Marcus Cornelius Maluginensis
 Marcus Sergius Esquilinus
 Lucius Minucius P.f. Esquilinus Augurinus
 Quintus Fabius M.f. Vibulanus
 Quintus Poetelius Libo Visolus
 Titus Antonius Merenda
 Kaeso Duilius Longus
 Spurius Oppius Cornicen
 Manius Rabuleius
Hi undecimam et duodecimam tabulam composuerunt. Sed quod deinde se tyrannos praebuerunt, anno 449 a.C.n. iterum consules summi magistratus electi suntTitus Livius, ab urbe condita, III 33-57.

 Notae 

Categoria:Munera magistratuum Romanorum